Държавен вестник, бр. 21, 2017 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  21
(2) Оценяването на административен ръ-
ководител и заместник на административен 
ръководител относно пригодността им за 
ръководна длъжност се извършва въз основа 
на непосредствени наблюдения и впечатления, 
събеседване, изразени становища от негови 
колеги и анализ на достоверна писмена инфор-
мация за дейността му, както и на всяка друга 
информация, относима към атестирането.
(3) Непосредственото наблюдение на ад-
министративен ръководител и заместник на 
административен ръководител се извършва 
чрез придобиване на впечатления за взетите от 
атестирания управленски решения за подобре-
ние на дейността на съответната прокуратура, 
която ръководят; предприетите организаци-
онни промени; действията за подобряване 
на материалната база и условията на труд на 
магистратите и служителите; действията по 
адекватно и справедливо разпределение на 
работата в съответната прокуратура, упражня-
ването на контролни функции; спазването на 
финансовата дисциплина, както и за всякакви 
други обстоятелства от значение за обектив-
ната оценка по допълнителните критерии за 
атестиране на административен ръководител 
и заместник на административен ръководител.
(4) При атестирането на административен 
ръководител и заместник на административен 
ръководител се вземат предвид и данните 
за предходния им управленски опит, както 
и констатациите от извършени финансови 
проверки на органа, който ръководят.
Г л а в а  ш е с т а
ОТЧИТАНЕ СТЕПЕНТА НА НАТОВА-
РЕНОСТ НА ПРОКУРОР, СЛЕДОВАТЕЛ, 
АДМИНИСТРАТИВЕН РЪКОВОДИТЕЛ И 
ЗАМЕСТНИК НА АДМИНИСТРАТИВЕН 
РЪКОВОДИТЕЛ
Чл. 47. (1) Отчитането на натовареността 
цели да гарантира справедливост на оценя-
ването с оглед обема на реално положения 
от атестирания труд. 
(2) При оценяването се отчита действи-
телната натовареност на съответния орган 
на съдебна власт, както и индивидуална-
та натовареност на атестирания прокурор, 
следовател, административен ръководител, 
заместник на административен ръководител 
и завеждащ отдел.
(3) Натовареността на съответния орган 
на съдебната власт се съпоставя с натоваре-
ността на органите от същия вид и степен, 
а индивидуалната натовареност на атести-
рания се сравнява с определената норма за 
натовареност и с натовареността на другите 
прокурори или следователи от същия орган 
на съдебната власт.
(4) Критериите за определяне на индиви-
дуалната натовареност са:
– работни дни в периода на атестиране; 
– действително отработени дни;
– обща натовареност в брой актове;
– натовареност в брой актове с тежест 
единица;
– среднодневна натовареност в брой актове 
с тежест единица.
(5) При определяне натовареността на 
административен ръководител, заместник на 
административен ръководител и завеждащ 
отдел се включват и показатели, свързани 
с административно-ръководната дейност на 
атестирания.
(6) Отчитането на натовареността по 
ал. 1 – 5 се извършва съгласно Правилата за 
измерване на натовареността на прокуратурите 
и на индивидуалната натовареност на всеки 
прокурор и следовател, приети от Висшия 
съдебен съвет. 
Г л а в а  с е д м а
Раздел І
Компетентни органи, период и процедури 
при атестиране
Чл. 48. (1) Атестирането на прокурор, 
следовател, административен ръководител и 
заместник на административен ръководител 
се провежда по:
1. предложение на заинтересования про-
курор или следовател;
2. предложение на съответния администра-
тивен ръководител съгласно компетентностите 
по чл. 38, ал. 3 от Закона за съдебната власт.
(2) Предложения за предварително атес-
тиране по чл. 196, т. 1 ЗСВ се прави пред 
Комисията по атестирането и конкурсите 
не по-късно от 3 месеца преди изтичане на 
тригодишния срок считано от датата на встъп­
ване в длъжност, а за младшите прокурори и 
следователи – не по-късно от 3 месеца преди 
встъпването им в длъжност „прокурор“ или 
„следовател“.
(3) Предложението за атестиране за при-
добиване статут на несменяемост се прави 
пред Комисията по атестирането и конкурсите 
към прокурорската колегия не по-късно от 3 
месеца преди изтичане на 5-годишния срок 
от датата на встъпване в длъжност. 
(4) Всеки последващ атестационен период 
започва след приключване на статистическия 
период от предходното атестиране независимо 
от датата на решението на Висшия съдебен 
съвет или на прокурорската колегия, с което 
е приета комплексната оценка от предходното 
атестиране.
(5) Комисията по атестирането и конкур-
сите започва периодичното атестиране не 
по-късно от шест месеца преди изтичане на 
петгодишния срок от периода за придобиване 
статут на несменяемост или от предходното 
периодично атестиране.